Τροποποιημένη πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τροποποίηση του κανονισμού (ΕΟΚ) αριθ. 2158/92 για την πυροπροστασία των κοινοτικών δασών (παρουσιάζεται από την Επιτροπή σύμωνα με το άρθρο 250, παράγραος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

A. Αρχές

Οι κανονισμοί του Συμβουλίου (ΕΚ) αριθ. 307/97 περί τροποποιήσεως του κανονισμού (ΕΟΚ) αριθ. 3528/86 για την προστασία των δασών στην Κοινότητα από την ατμοσφαιρική ρύπανση [1] και (ΕΚ) αριθ. 308/97 περί τροποποιήσεως του κανονισμού (ΕΟΚ) αριθ. 2158/92 για την πυροπροστασία των κοινοτικών δασών [2], προβλέπουν ως νομική βάση το άρθρο 43 της συνθήκης. Οι προτεινόμενοι κανονισμοί έχουν ως μόνο στόχο την προσαρμογή της νομικής βάσης των υπόψη δύο κανονισμών, κατόπιν αποφάσεως του Δικαστηρίου στις 30 Απριλίου 1997, όπου ορίζεται ότι η νομική βάση των δύο κανονισμών οφείλει να είναι το άρθρο 130 Σ της συνθήκης (σημερινό άρθρο 175 της συνθήκης).

[1] ΕΕ L 51 της 21.2.1997, σ. 9.

[2] ΕΕ L 51 της 21.2.1997, σ. 11.

Πρέπει να σημειωθεί ότι το κονδύλιο χρηματοδότησης για τις δύο δράσεις προσαρμόστηκε συναρτήσει των πράγματι διατεθέντα ποσών στον προϋπολογισμό, στο διάστημα 1997-2000, και των αντίστοιχων ποσών που προβλέπονται στο ΠΠ 2001.

Οι αρχικές εκδόσεις των εν λόγω προτάσεων παρουσιάστηκαν από την Επιτροπή στις 22 Ιουλίου 1999 (COM(1999) 379 τελικό).

Με βάση την έκθεση που συνέταξε η κα Encarnaciσn Redondo Jimenιz, το Ευρωπαϊκό Κοινοβούλιο ενέκρινε, στις 6 Ιουλίου 2000 σε πρώτη ανάγνωση, τις προτάσεις της Επιτροπής, ψηφίζοντας 12 τροπολογίες.

Λαμβάνοντας υπόψη της εξελίξεις αυτές, η Επιτροπή κατάρτισε δύο τροποποιημένες προτάσεις.

Η Επιτροπή προέβη σε δύο είδη τροποποιήσεων:

Κατά τρόπο, ως επακόλουθο της εξέτασης, σε πρώτη ανάγνωση, από το Ευρωπαϊκό Κοινοβούλιο, έγιναν δεκτές ορισμένες νέες διατάξεις.

Κατά δεύτερο, οι τροποποιημένες προτάσεις λαμβάνουν ομοίως υπόψη τα πράγματι διατεθέντα ποσά στον προϋπολογισμό για το διάστημα 1997-2000 και τα αντίστοιχα ποσά που προβλέπονται στο ΠΠ 2001.

B. Αιτιολόγηση

Η Επιτροπή έκανε δεκτές οκτώ τροπολογίες που πρότεινε το ΕΚ. Το πλείστο των τροπολογιών αυτών αφορούν τα ζητήματα πολιτικής ή τεχνικά ζητήματα.

Οι τροπολογίες ή σοβαρά τμήματα τροπολογιών που δεν έκανε αποδεκτά η Επιτροπή αφορούν:

-αύξηση των ποσών των δημοσιονομικών αναφορών με προσαύξηση κατά 10% εκείνων που επελέγησαν κατά το 1997, δηλαδή 44 εκατομμύρια ευρώ για τον κανονισμό (ΕΟΚ) αριθ. 3528/86 και 77 εκατομμύρια ευρώ για τον κανονισμό (ΕΟΚ) αριθ. 2158/92, και

-την αντικατάσταση της διαδικασίας κανονιστικής ρύθμισης από συμβουλευτική διαδικασία.

Λαμβάνοντας υπόψη τα πράγματι εγγραφέντα στους προϋπολογισμούς 1997-2000 ποσά, η προτεινόμενη από το Κοινοβούλιο αύξηση θα οδηγήσει σε αύξηση κατά 37 εκατομμύρια ευρώ του προϋπολογισμού για το 2001. Άλλως πως, αντί για 16 εκατομμύρια που προτείνονται στο σχέδιο προϋπολογισμού 2001 (θέση Β2-515 "Δάση"), και έπειτα επιβεβαιώθηκαν στο πλαίσιο της διαδικασίας του προϋπολογισμού από τα δύο όργανα που αντιστοιχούν στις αρμόδιες για τον προϋπολογισμό αρχές, θα πρέπει να προβλεφθούν 53 εκατομμύρια ευρώ.

Η τροπολογία "περί επιτροπής" δεν ανταποκρίνεται στο άρθρο 2, στοιχείο β), της απόφασης 1999/468/ΕΚ του Συμβουλίου για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή.

1999/0160(COD)

Τροποποιημένη πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τροποποίηση του κανονισμού (ΕΟΚ) αριθ. 2158/92 για την πυροπροστασία των κοινοτικών δασών

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 175,

την πρόταση της Επιτροπής [3],

[3] ΕΕ C

τη γνώμη της Οικονομικής και Κοινωνικής Επιτροπής [4],

[4] ΕΕ C

τη γνώμη της Επιτροπής των Περιφερειών [5],

[5] ΕΕ C

αποφασίζοντας σύμφωνα με την προβλεπόμενη στο άρθρο 251 της Συνθήκης διαδικασία,

Εκτιμώντας τα εξής:

(1) Το θεμελιώδη ρόλο που διαδραματίζει ο πληθυσμός της υπαίθρου, ιδιαίτερα οι δασοκόμοι και οι κτηνοτρόφοι, κύριοι προστάτες της ευρωπαϊκής δασικής κληρονομιάς, κυρίως μέσω των επαγγελματικών τους ενώσεων, στην κατάρτιση του περιφερειακού σχεδιασμού της δασικής πυροπροστασίας, της προληπτικής δασοκομίας και των μέτρων άμεσης επέμβασης, και την ανάγκη δημιουργίας των προϋποθέσεων για την ενεργό συμμετοχή των φορέων αυτών στην προστασία των ευρωπαϊκών δασών από τον εν λόγω αβιoτικό αυτό παράγοντα.

(2) Η περίοδος εφαρμογής του κανονισμού (ΕΟΚ) αριθ. 2158/92 του Συμβουλίου της 23ης Ιουλίου 1992, για την πυροπροστασία των κοινοτικών δασών [6], λήγει στις 31 Δεκεμβρίου 1996.

[6] ΕΕ L 217 της 31.7.1992, σ.3.

(3) Τα δάση διαδραματίζουν ουσιαστικό ρόλο στη διατήρηση των θεμελιωδών οικολογικών ισορροπιών, ιδίως όσον αφορά το έδαφος, τους υδάτινους πόρους, το κλίμα, την πανίδα και τη χλωρίδα. Αυτές οι οικολογικές ισορροπίες είναι απαραίτητες για μια αειφόρο γεωργία και τη διαχείριση του αγροτικού χώρου.

(4) Τη σημασία του μεσογειακού δάσους στα οικοσυστήματα των χωρών του ευρωπαϊκού Νότου, ιδίως στις περιφέρειες που απειλούνται με ερήμωση.

(5) Η διατήρηση της δασικής κληρονομιάς ανταποκρίνεται σε οικονομικές, οικολογικές και κοινωνικές ανησυχίες και συμβάλλει, ιδίως, στο να διατηρηθεί η κοινωνική κατάσταση των εργαζομένων στη γεωργία και στις αγροτικές περιοχές.

(6) Η Κοινότητα και τα κράτη μέλη αποδίδουν ιδιαίτερη σημασία στην προστασία της δασικής τους κληρονομιάς και ανέλαβαν για αυτήν διεθνείς δεσμεύσεις όσον αφορά την αειφόρο ανάπτυξη των δασών και την προστασία των δρυμών, ιδίως κατά την Παγκόσμια Διάσκεψη των Ηνωμένων Εθνών επί του περιβάλλοντος και της ανάπτυξης, που έγινε στο Ρίο το 1992 καθώς και κατά τις τρεις πανευρωπαϊκές υπουργικές διασκέψεις επί της δασοπροστασίας στην Ευρώπη, που έγιναν στο Στρασβούργο το 1990, στο Ελσίνκι το 1993 και στη Λισσαβώνα το 1998. Η κοινοτική δράση που προβλέπεται από τον κανονισμό (ΕΟΚ) αριθ. 2158/92 συμβάλλει στη συνέχεια αυτών των δεσμεύσεων.

(7) Δυνάμει του κανονισμού (ΕΟΚ) αριθ. 2158/92, εξήντα εκατομμύρια εκτάρια δάσους, ήτοι το ήμισυ περίπου του ευρωπαϊκού δάσους, έχουν ταξινομηθεί σε ζώνες επικίνδυνες πυρκαγιάς.

(8) Οι φωτιές συνεχίζουν να συνιστούν παράγοντα που περιορίζει την αειφόρο ανάπτυξη των δασών στις ζώνες που είναι επικίνδυνες πυρκαγιάς.

(9) Κατά συνέπεια, η πυροπροστασία των δασών συμβάλλει άμεσα στην επίτευξη των στόχων που καθορίζονται στο άρθρο 33 παράγραφος 1, στοιχείο β), της συνθήκης.

(10) Το κοινοτικό σύστημα ενημέρωσης για τις πυρκαγιές σε δάση, που καθορίστηκε κατ' εφαρμογή του άρθρου 5 του κανονισμού (ΕΟΚ) αριθ. 2158/92, έχει επιτρέψει να υπάρχει κοινοτική συνεργασία στον τομέα των πυρκαγιών των δασών. Η ανάπτυξη του συστήματος αυτού θα επιτρέψει να διαθέτουμε ένα αποτελεσματικό εργαλείο για να αξιολογούμε καλύτερα τις δράσεις πυροπροστασίας των δασών και για να αναλύουμε ακόμα περισσότερο τις αιτίες πυρκαγιάς.

(11) Θα πρέπει, συνεπώς, να συνεχισθεί η δράση που προβλέπεται από τον κανονισμό (ΕΟΚ) αριθ. 2158/92, ιδίως για να ενδυναμωθεί η συνάφεια των χρηματοδοτούμενων δασικών μέτρων σε επικίνδυνες ζώνες πυρκαγιάς, για να εμβαθύνουμε την καταπολέμηση των αιτίων πυρκαγιάς και για να βελτιώσουμε τα συστήματα πρόληψης και παρακολούθησης, και να παραταθεί η διάρκεια κατά δέκα έτη, ανερχομένης της περιόδου εφαρμογής της δράσης, κατά τον τρόπο αυτό, σε 10 έτη από την 1η Ιανουαρίου 1992.

(12) Θα πρέπει να θεσπιστούν τα μέτρα εκτέλεσης του παρόντος κανονισμού σύμφωνα με την απόφαση 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [7].

[7] ΕΕ L 184 της 17.7.1999, σ. 23.

(13) Με τον παρόντα κανονισμό καθορίζονται για όλη τη διάρκεια της δράσης, τα συνολικά κονδύλια το προϋπολογισμού που αποτελούν την προνομιακή αναφορά κατά την έννοια του σημείου 33 της διοργανικής συμφωνίας μεταξύ του Ευρωπαϊκού Κοινοβουλίου, του Συμβουλίου και της Επιτροπής της 6ης Μαΐου 1999, περί της δημοσιονομικής πειθαρχίας και της βελτίωσης της διαδικασίας του προϋπολογισμού, για την αρμόδια για τον προϋπολογισμό αρχή στο πλαίσιο της ετήσιας διαδικασίας του προϋπολογισμού.

(14) Ενδείκνυται να τροποποιηθεί, αναλόγως, ο κανονισμός (ΕΟΚ) αριθ. 2158/92.

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 10 του κανονισμού (ΕΟΚ) αριθ. 2158/92, οι παράγραφοι 1 και 2 αντικαθίστανται από το ακόλουθο κείμενο:

«1. Η δράση προβλέπεται να διαρκέσει δέκα έτη αρχής γενομένης από την 1η Ιανουαρίου 1992.

2. Τα συνολικά κονδύλια του προϋπολογισμού για την υλοποίηση της δράσης ανέρχονται σε 50 εκατομμύρια ευρώ για την περίοδο από 1997-2001.

Οι ετήσιες πιστώσεις εγκρίνονται από την αρμόδια για τον προϋπολογισμό αρχή, εντός του ορίου των δημοσιονομικών προοπτικών.»

3. Προ της λήξεως της περιόδου που αναφέρεται στην παράγραφο 1, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση με αντικείμενο την εφαρμογή του παρόντος κανονισμού καθώς και πρόταση αναθεώρησης που περιλαμβάνει ιδίως οικολογικές, οικονομικές και κοινωνικές πτυχές (ποιοτική αξιολόγηση) και τα αποτελέσματα μιας ανάλυσης κόστους-οφέλους (ποσοτική αξιολόγηση).»

Άρθρο 2

Ο παρών κανονισμός αρχίζει να ισχύει την επόμενη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Παράταση των ενεργειών προστασίας των δασών από την ατμοσφαιρική ρύπανση (κανονισμός (ΕΟΚ) αριθ. 3528/86 - δράση αριθ. 1) και από τις πυρκαγιές (κανονισμός (ΕΟΚ) αριθ. 2158/92 - δράση αριθ. 2).

2. ΣΧΕΤΙΚΟ(Α) ΚΟΝΔΥΛΙ(Α) ΤΟΥ ΠΡΟΫΠΟΛΟΓΙΣΜΟΥ

B2-515 δάση.

3. ΝΟΜΙΚΗ ΒΑΣΗ

άρθρο 175 της συνθήκης.

4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ

4.1 Γενικός στόχος της ενέργειας

Δράση αριθ. 1: να συνεχιστεί και βελτιωθεί η γνώση για την φυτοϋγειονομική κατάσταση των δασών

Δράση αριθ. 2 : να συνεχιστεί και βελτιωθεί η γνώση για τις πυρκαγιές των δασών, την πρόληψή τους και την επίβλεψή τους.

4.2 Περίοδος που καλύπτει η ενέργεια

1997-2001.

5. ΚΑΤΑΤΑΞΗ ΤΩΝ ΔΑΠΑΝΩΝ/ΕΣΟΔΩΝ

5.1 ΜΥΠ

5.2 ΔΠ

6. ΕΙΔΟΣ ΤΩΝ ΔΑΠΑΝΩΝ/ΕΣΟΔΩΝ

βλέπε σημείο 7.

7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

7.1 Τρόπος υπολογισμού του συνολικού κόστους της ενέργειας (σχέση μεταξύ του κόστους ανά μονάδα και του συνολικού κόστους)

Δράση αριθ. 1:

-το 50% κατ'ανώτατο όριο της κοινοτικής παρέμβασης σε έργα που υποβάλλονται από τα κράτη μέλη στην Επιτροπή για την περιοδική απογραφή της φυτοϋγειονομικής κατάστασης των δασών, την εντατική επίβλεψη και για τα πιλοτικά έργα και πειραματικές εφαρμογές,

-το 100% της κοινοτικής παρέμβασης για τα μέτρα συντονισμού, αξιολόγησης και παρακολούθησης της ενέργειας,

-η κατανομή της κοινοτικής συνδρομής μπορεί να εκτιμηθεί σε 10% για την περιοδική απογραφή, 65% για την εντατική επίβλεψη, 15% για τα πιλοτικά έργα και 10% για τον συντονισμό.

Δράση αριθ. 2:

-30 ή 50% κατ'ανώτατο όριο της κοινοτικής παρέμβασης (ανάλογα με τον βαθμό κινδύνου πυρκαγιών) σε έργα-προγράμματα που υποβάλλονται από τα κράτη μέλη στην Επιτροπή για τις μελέτες σχετικά με τις αιτίες των πυρκαγιών των δασών, εκστρατείας ενημέρωσης, ενεργειών πρόληψης και επίβλεψης,

-15, 30 ή 50% κατ'ανώτατο όριο της κοινοτικής παρέμβασης (ανάλογα με τον κίνδυνο πυρκαγιών) για τη συνέχιση της εφαρμογής του κοινοτικού συστήματος ενημέρωσης για πυρκαγιές των δασών,

-100% της κοινοτικής παρέμβασης για τα μέτρα συντονισμού, αξιολόγησης και παρακολούθησης της δράσης,

-η κατανομή της κοινοτικής συνδρομής μπορεί να εκτιμηθεί σε 15% για τις μελέτες των αιτιών πυρκαγιών και εκστρατείες ενημέρωσης, 45% για την πρόληψη, 35% για την επίβλεψη και 5% για το σύστημα ενημέρωσης και τον συντονισμό.

7.2 Αναλυτική παράθεση των ενεργειών

Η πρόταση της Επιτροπής του 1996 δεν ακολουθήθηκε εξ ολοκλήρου από τη δημοσιονομική αρχή, πράγμα το οποίο προκάλεσε μία διαφορά μεταξύ του ποσού που χορηγήθηκε πραγματικά και του ποσού δημοσιονομικής αναφοράς που είχε αρχικά προβλεφθεί στους κανονισμούς. Ο παρακάτω πίνακας λαμβάνει υπόψη τα ποσά που χορηγήθηκαν πραγματικά το 1997, 1998, 1999 και 2000, καθώς επίσης και εκείνα που προβλέπονται στο χρονοδιάγραμμα του προσχεδίου του προϋπολογισμού 2001.

ΠΑΥ σε εκατ. ευρώ (τρέχουσες τιμές)

>ΘΕΣΗ ΠIΝΑΚΑ>

7.4 Χρονοδιάγραμμα των πιστώσεων ανάληψης υποχρεώσεων/πιστώσεων πληρωμών

Ο παρακάτω πίνακας έχει επίσης προσαρμοστεί στην πραγματική υλοποίηση του προϋπολογισμού της περιόδου 1997-2000 και στο προσχέδιο προϋπολογισμού 2001.

ΠΑΥ σε εκατ. ευρώ (τρέχουσες τιμές)

>ΘΕΣΗ ΠIΝΑΚΑ>

8. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

9. ΣΤΟΙΧΕΙΑ ΤΗΣ ΑΝΑΛΥΣΗΣ ΚΟΣΤΟΥΣ/ΑΠΟΤΕΛΕΣΜΑΤΙΚΟΤΗΤΑΣ

10. ΔΙΟΙΚΗΤΙΚΕΣ ΔΑΠΑΝΕΣ (ΜΕΡΟΣ Α ΤΟΥ ΤΜΗΜΑΤΟΣ ΙΙΙ ΤΟΥ ΓΕΝΙΚΟΥ ΠΡΟΫΠΟΛΟΓΙΣΜΟΥ)

Για τα τελευταία αυτά σημεία, το δημοσιονομικό δελτίο των 2 προτάσεων κανονισμών, που υλοποιήθηκε το 1996, παραμένει αμετάβλητο.